30/08/2013 | Administración LocalMunicipal
Culleredo
Secretaría Xeral
Regulamento dos ficheiros de datos de carácter persoal do Concello de Culleredo

O Pleno do Concello, en sesión ordinaria celebrada o día 25 de abril de 2013, aprobou inicialmente o Regulamento dos Ficheiros de Datos de Carácter Persoal, deste Concello. Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegación ou requirimento algún, enténdese definitivamente aprobado o texto que se publica como Anexo e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da vixente Lei 7/85, do 2 de abrir, reguladora das Bases do Réxime Local. O presente regulamento ten por obxecto a creación e regulación dos ficheiros de datos de carácter persoal do Concello de Culleredo. Os ficheiros automatizados e non automatizados do Concello de Culleredo nos que se conteñen e procesan datos de carácter persoal son os que están recollidos neste regulamento. A regulación dos ficheiros de datos de carácter persoal determina a finalidade dos ficheiros, as persoas ou colectivos sobre os que se obteñen os datos, o procedemento de recollida de datos, a estrutura básica do ficheiro e a descrición dos tipos de datos de carácter persoal incluídos, a cesión dos datos, o órgano responsable dos ficheiros, os servizos ou unidades ante os que se pode exercitar o dereito de acceso, rectificación, cancelación e oposición, e o nivel de medidas de seguridade cos niveis correspondentes a cada un destes ficheiros, en aplicación do Real decreto 1720/2007, do 21 de decembro, polo que se aproba o Regulamento de desenvolvemento da Lei orgánica 15/1999, de 13 de decembro.1. Créanse os ficheiros de datos de carácter persoal do Concello de Culleredo que figuran como anexo I co contido recollido no artigo 20 da Lei orgánica de protección de datos de carácter persoal e no artigo 54.1 do Real decreto 1720/2007, de 21 de decembro. Créanse no Concello de Culleredo os ficheiros denominados: 1. Trámites de expedientes 2. Videovixilancia 3. Seguridade Cidadá e Protección Civil 4. Urbanismo 5. Rexistros 6. Selección de Persoal 7. Persoal 8. Servizos Sociais 9. Actividades culturais e deportivas 10. Xestión Económica 11. Padrón 12. Contratación administrativa 13. Axentes de Promoción Económica 14. Participantes en accións de Promoción de emprego 15. Queixas e Suxerencias 16. Xestión Administrativa 2. Os ficheiros de datos de carácter persoal do Concello de Culleredo rexeranse polas disposicións que se detallan para cada un deles e estarán sometidos, en todo caso, ás normas legais e regulamentarias de superior rango que lles sexan aplicables. Os ficheiros incluídos no ámbito da Lei 15/1999 creados antes da aprobación deste regulamento serán cancelados por non adaptarse a lexislación actualmente existente: Os datos de carácter persoal rexistrados nos ficheiros que se indican e dos que o Concello de Culleredo é o responsable, só poderán utilizarse para os fins expresamente previstos e por persoal debidamente autorizado.1. A titularidade e responsabilidade dos ficheiros de datos de carácter persoal do Concello de Culleredo corresponde ao propio Concello, representado pola persoa que exerza o posto de Alcaldía, sendo igualmente responsable da súa seguridade, debendo adoptar as medidas técnicas, de xestión e organización que sexan necesarias para asegurar a confidencialidade, seguridade e integridade dos datos, así como as conducentes a facer efectivas as garantías e obrigas e dereitos recoñecidos na Lei Orgánica 15/1999, de 13 de decembro e as súas normas de desenvolvemento.2. Por outra banda, consideraranse encargados do ficheiro as persoas que leven a cabo, por conta da persoa responsable, o tratamento dos datos recollidos nos mesmos, segundo o establecido particularmente para cada ficheiro. A cesión de datos a outras Administracións Públicas para o desempeño das súas atribucións ou con fins estatísticos, axustarase ao disposto nos artigos 11.2, 21, Disposición adicional segunda da Lei Orgánica 15/1999, de 13 de decembro, artigos 93 e 94 da Lei xeral tributaria, artigo 16.3 da Lei 7/1985, reguladora das bases do réxime local e con carácter específico ó que se especifica para cada ficheiro. Asimesmo, os datos incluídos nos ficheiros poderán ser cedidos, con carácter xeral, cando así veña establecido por unha disposición legal ou, no seu caso, por resolución xudicial ou administrativa.1. O Concello de Culleredo implantará as medidas organizativas e técnicas precisas para asegurar a confidencialidade de datos. Con este obxectivo, adoptará as medidas de seguridade que se establecen no Real decreto 1720/2007, de 21 de decembro, polo que se aproba o Regulamento de desenvolvemento da Lei orgánica 15/1999, de protección de datos de carácter persoal.2. Así mesmo, o Concello de Culleredo velará porque os ficheiros se utilicen para as finalidades que motivaron a súa creación e polo persoal debidamente autorizado. Do mesmo xeito, velarase, con carácter xeral, polo respecto dos principios de protección de datos e só poderán ser obxecto de tratamento os datos que sexan adecuados, pertinentes e non excesivos en relación coas finalidades determinadas, explícitas e lexítimas para os que se obtiveron. Ós efectos de cumprimento do establecido no artigo 5 da Lei Orgánica 15/1999, do 13 de decembro, de protección de datos de carácter persoal, relativo ó deber de información, as persoas ás que se lles soliciten datos persoais serán informadas previamente de modo expreso, preciso e inequívoco. O modelo a utilizar será o definido no anexo II do presente Regulamento que será de aplicación a todos os documentos oficiais e soportes utilizados polo Concello de Culleredo a través dos que se realice calquera tratamento de datos de carácter persoal. Os dereito de acceso, rectificación, cancelación e oposición, poderán exercerse ante o Concello de Culleredo, no enderezo da súa sede principal, Rúa do Concello nº 12, C. P. 15189 Culleredo (A Coruña). As persoas físicas ou xurídicas que realicen prestacións de servizos que requiran o tratamento de datos de carácter persoal derivados da contratación coa entidade local, someteranse ó estipulado na Lei Orgánica 15/1999, do 13 de decembro, de protección de datos de carácter persoal, artigo 12, co seguinte contido: - Non se considerará comunicación de datos o acceso dun terceiro ós datos cando sexa necesario para a prestación dun servizo resultante dun contrato coa entidade local. - Ese tratamento por conta de terceiros deberá regularse en contrato con constancia por escrito ou outros medios que permitan a acreditación da súa celebración ou contido. En todo caso, só serán susceptibles de tratamento os datos derivados directamente da prestación, non podendo aplicarse nin utilizarse con fins distintos ós que figuran no contrato, nin poderán comunicarse para a súa conservación a outras persoas. - Unha vez cumprida a prestación contractual, os datos de carácter persoal deberán ser devoltos ó responsable do tratamento en calquera dos soportes nos que consten. - O incumprimento por parte do terceiro do definido neste artigo e, supletoriamente, no artigo mencionado da LOPD 15/1999, suporá responder das infraccións en que incorra. O presente Regulamento entrará en vigor tras a súa aprobación definitiva, unha vez publicado integramente no Boletín Oficial da Provincia e así que transcorra o prazo previsto nos artigos 65.2 e 70.2 da Lei 7/1985, de 2 de abril, reguladora das bases de réxime local, permanecendo en vigor ata a súa modificación ou derrogación.” Segundo.- Créanse os ficheiros incluídos no ANEXO I deste Acordo, en cumprimento do artigo 20 da Lei Orgánica 15/1999 e o artigo 54.1 do Regulamento de desenvolvemento. Terceiro.- Suprímense os ficheiros incluídos no ANEXO II deste Acordo en cumprimento do art.20 da Lei Orgánica 15/1999, e o articulo 54.3 do Regulamento de desenvolvemento. Cuarto.- Os ficheiros que se recollen nos anexos deste Acordo, rexeranse polas disposicións xerais e instrucións que se detallen para cada un deles, e estarán sometidos, en todo caso, ás normas legais e regulamentarias de superior rango que lles sexan aplicables. Quinto.- En cumprimento do artigo 55 do Regulamento de desenvolvemento da Lei 15/1999, os ficheiros serán notificados para a súa inscrición no Rexistro Xeral de Protección de Datos no prazo de trinta días desde a publicación deste Acordo no Boletín Oficial da Provincia da Coruña. Sexto.- O presente Acordo entrará en vigor ao día seguinte da súa publicación no Boletín Oficial da Provincia da Coruña.” I Culleredo, 23 de agosto de 2013. O Alcalde, Asdo.: Julio Sacristán de Diego.